מדינת ישראל שטופת השמש הינה "קרקע פורייה" להפקת וייצור אנרגיה סולארית. שעות היום ברוב חודשי השנה, מאפשרות שימוש באמצעות הפאנלים הסולאריים ואף מייצרות "עודף חשמל" המועבר לחברת החשמל לשימוש עתידי.
השימוש באנרגיה סולארית נעשה בישראל כבר באמצע שנות ה-50 באמצעות דודי השמש שמספקים מים חמים בשעות היום זאת למרות ההתנגדות בתחילה בשימוש בהם בטענה כי הם מכערים את נוף הערים. באמצע שנות ה-70, התקנת דודי שמש הפך לחובה מעוגנת בחוק למעט דירות בבתים גבוהים. כיום בשל הבנייה הרבה לגובה השימוש בדודי שמש פחת ומהווה צריכה מוגברת לחימום המים באמצעות חברת החשמל.
כבר משנת 2009 מעודדת מדינת ישראל, עסקים ושטחי מסחר להתקין מערכות סולאריות . ב-2013 התהליך נעשה מובנה יותר עם הסדרת מונה שעודדה מפעלים ובתי מסחר להתקין מערכות סולאריות. הרעיון המרכזי הוא לקדם משק עם אנרגיה מתחדשת, נקי וירוק. בפועל, אחוז השימוש באנרגיה סולארית עומד כיום על כ-7% בלבד וישנו מקום לצמיחה מסיבית בהתקנת ושימוש בפאנלים סולאריים על שטחים קרקעיים, על גגות מסחריים ובבתים פרטיים.
בשנת 2020 היחידה לאיכות אוויר ושינוי אקלים במשרד איכות הסביבה, פרסמה מסמך המגדיר את הערכת פוטנציאל הייצור הסולארי במרחב הבנוי. המסמך בחן את הסטטוס כיום והערכת הפוטנציאל בשנים 2030 ו-2050 . לעומת מדינות ה-OECD שהגדירו שימוש ב-100% אנרגיה מתחדשת ב-2050 ו-50% עד 2030, ישראל הציבה יעד של 17% עד 2030 ולאחרונה העלה שר האנרגיה את היעד ל-30%. המסמך אשר פורט את הפוטנציאל העתידי של הפקת אנרגיה סולארית מתמקד בשטחים מובנים. עד היום שטחים קרקעיים שימושו להצבת פאנלים סולאריים. בעיקר על שטחים קרקעיים אך מכיוון ששטחים קרקעיים במדינת ישראל הם מוגבלים ומיועדים בעיקר לבנייה ושימושים לאומיים, מתייחס המסמך להצבת פאנלים סולאריים על גגות מבנים, חניונים, תשתיות תחבורה ציבוריים וכדומה. על פי הנתונים המוצגים בעבודה, עד 2030 ניתן יהיה לייצר 46% אנרגיה מתחדשת מסך צריכת החשמל. צריכה זו מהווה כ-18 ג'יגה ואט הספק ממתקני אנרגיה סולארית שיוצבו על מבנים שקיימים כיום, נוסף על המתקנים הקיימים כיום. בהתייחס לבנייה המתוכננת בשנים הבאות יכול הפוטנציאל להגיע ל-24 ג'יגה ואט הספק.
כפי שהנתונים מראים, הפוטנציאל בישראל לצרוך חשמל מאנרגיה סולארית הינו עצום. הצטרפו גם אתם למהפכה והתחילו להשתמש באנרגיה מתחדשת!